NaiveNeuron/SloPal huggingface dataset:
Sloboda, Vladimír, poslanec NR SR (2019-12-03):
Ďakujem pekne. Kolegyne, kolegovia, predkladáme vám za výbor pre nezlučiteľnosť funkcií už tretiu novelu tohto v tomto roku nášho zákona, pričom neustále potrebujeme vylepšovať detaily v tejto novele, konkrétne pri definovaní, kto je a kto nie je verejným funkcionárom v prípade, že zastupuje štát v spoločnostiach, resp. v právnických osobách, v ktorých zastupuje štát. V tomto okamihu táto definícia zahŕňa aj osoby, ktoré nezastupujú v týchto organizáciách, kde má majetkovú účasť štát, ale zastupuje, nie sú len zástupci štátu ako verejní funkcionári, ale sú tam aj zástupcovia súkromných akcionárov, ktorí sú v týchto spoločnostiach, čo, samozrejme, nebolo účelom tohto zákona. No je to kvôli tomu spravené takýmto spôsobom, aby bol zahrnutý čo najväčší rozsah tých, ktorí zastupujú štát naozaj. Pre upresnenie sme sa nakoniec dohodli aj s či už s ministerstvom spravodlivosti, alebo ministerstvom hospodárstva na novej, novej definícii, ktorá by mohla zahŕňať verejných funkcionárov vyslovene zastupujúcich štát a pokrývať takmer celé spektrum týchto zástupcov, pretože netýka sa to, samozrejme, len obchodných spoločností, či už akcioviek, alebo eseročiek, ale týka sa to aj iných, napr. fondov, kde nebudú pokryté len štatutári, ale budú pokryté aj riadiace orgány týchto organizácií, a čo je dôležité, hlavne pri dozorných radách, ktoré boli v tomto roku, vlastne rozšírené boli, pojem verejný funkcionár aj dozornej rady týchto spoločností, tak títo verejní funkcionári budú môcť podnikať, tak jako napríklad tu môžu poslanci samosprávnych krajov alebo poslanci obcí a miest, pretože, samozrejme, pre nich je to iba čiastková, čiastková práca, tak rovnako iným spôsobom je to čiastková práca pre týchto členov dozorných rád. Takže vďaka tomu v tejto novele, ktorú dnes predkladáme, vlastne budú môcť pracovať. To bol aj dôvodom hlavným pre skrátené legislatívne konanie. Tým, že pri činnosti týchto dozorných rád vlastne došlo k tomu, že mnoho z členov sa vzdalo tejto funkcie, začali byť nefunkčné, resp. začali byť nefunkčné od 1. 1., kedy nadobudne platnosť aktuálny zákon, resp. účinnosť, aktuálny zákon a v tom okamihu by mohlo dôjsť naozaj k škodám v týchto jednotlivých spoločnostiach, pretože dozorné rady majú určité povinnosti minimálne voči regulačným úradom. V prípade, že by nekonali, tak, samozrejme, to znefunkční fungovanie týchto organizácií. Z tohto aj dôvodu takisto predkladáme tento zákon. Ďalej sa budem potom vyjadriť v rozprave. Ďakujem.
Šefčík, Marek, poslanec NR SR (2022-03-24):
Ďakujem. Takže pán Dostál hovoril o tom, o tých vizuálnych pomôckach, ktoré predkladateľ používal, a ja sa ho snažím doplniť, že k predkladateľovi bolo treba povedať ešte niečo navyše, napríklad tie opatrovateľky odchádzajú, odchádzali za SMER-u. Ja s nimi hovorím, ja som s nimi hovoril a sťažovali sa aj vtedy. Áno, teraz je pandémia, teraz je kríza, ale ja som si narýchlo vyčítal nejaké, nejaké veci. 14. 11. 2020 – opatrovateľky v domovoch dôchodcov a ďalší sociálni pracovníci dostali na odmenách za pandémiu 22 miliónov eur. 28. 7. 2021 – ministerstvo práce, sociálnych vecí a rodiny odmení poskytovateľov sociálnych služieb a zamestnancov v oblasti sociálnoprávnej ochrany detí a sociálnej kurately za ich nasadenie v druhej vlne pandémie 31,5 milióna eur. Nárok má 46 463 ľudí. Od začiatku pandémie to k tomu dátumu bolo 136 miliónov eur. Ďalej, 24. 10. 2021 – 60 miliónov eur vyčlenilo ministerstvo práce pre opatrovateľov v obciach a domovoch. Balík sa dotkol 4 100 verejných a neverejných poskytovateľov. 19. 1. 2022 – na platy zamestnancov v zariadení sociálnych služieb prispeje štát v roku 2022 o 20 % viac než rok predtým, povedal minister práce. Okrem toho 159 miliónov eur v roku 2021 sme vyplatili približne 29-tisíc zamestnancom v sociálnych službách dve odmeny celkovo vo výške 850 eur.
Kvasnička, Marián, poslanec NR SR (2013-10-28):
Ďakujem. Isteže násilie je pedagogická a výchovná slabosť. Myslím, že v tom nemáme pochybnosti. Na druhej strane, keď môžem byť osobný, mám v živej pamäti spomienky z detstva, kedy môj osvietený otec, inak známy detský psychiater, a ten čosi o tom vedel, pri mojom formovaní použil otcovskú ruku. Dnes, keď na to myslím, som presvedčený, že otec mal byť ráznejší. Možno by som bol viacej, možno by som bol viacej otesaný. Viem, že je to prejav politickej nekorektnosti hovoriť v takomto zmysle v takomto kontexte. Nech je akokoľvek, vyrušuje ma hystéria, ktorú tu ventiluje a čiastočne aj Martin Poliačik, a dovolím si tvrdiť, že za štatisticky smiešnu, ale veľmi vplyvnú skupinu z prostredia homoloby a spriaznených blúznivcov. Nechcem ale ísť do detailov. Čo mi chýba v tejto diskusii, je exaktná definícia, čo je už týranie a čo je ešte len legitímna tvrdosť nastavovania sociálnych mantinelov. A nebudem spomínať kultúry, kde, alebo národy aj Európskej únie, ktoré v tomto majú trošku iný, iný feeling. Španieli, ktorí vodia svoje deti na býčie zápasy a potom v tej ich kultúre je väčšia rezistencia na to, na čo my sme takí precitlivelí. Alebo elitné školy v Anglicku, kde tvrdosť aj pri výchove, nenazývajme ju týraním, bola cestou k tomu, ako z chlapa urobiť džentlmena. Takže ale hovorím, že tieto príklady spomínať nechcem. Ďakujem.
Pellegrini, Peter, podpredseda NR SR (2020-06-05):
Ďakujem pekne. Bude uvedené v zápise z rokovania. Ďakujem veľmi pekne. Kolegyne, kolegovia, na základe rozhodnutia Národnej rady o skrátenom legislatívnom konaní pristúpime teraz k prvému čítaniu o vládnom návrhu zákona, ktorým sa dopĺňa zákon č. 71/2013 Z. z. o poskytovaní dotácií v pôsobnosti Ministerstva hospodárstva Slovenskej republiky v znení neskorších predpisov a o doplnení zákona č. 62/2020 Z. z. o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony v znení zákona č. 92/2020 Z. z. Vládny návrh zákona máte ako tlač 124, návrh na jeho pridelenie na prerokovanie výborom 111. (Ruch v sále.) Pred tým, ako odovzdám slovo pánovi podpredsedovi vlády, vás poprosím o kľud v rokovacej sále. Tí, ktorí sa nechcú zúčastniť rokovania, prosím, aby sálu opustili, a tí, ktorí budú pokračovať v rokovaní, aby vytvorili dôstojný priestor a podmienky pre pána podpredsedu vlády. Nech sa páči, pán podpredseda vlády a minister hospodárstva, máte slovo a poprosím, aby ste vládny návrh zákona uviedli.
Vašečka, Richard, poslanec NR SR (2013-06-17):
Ďakujem. Jedna vec ma mrzí, dvakrát ste spomenuli, že som sa vyjadril nejakým znevažujúcim tónom o pánu ministrovi, v tom prípade sa ospravedlňujem, pretože som vôbec nemal úmysel znevažovať pána ministra. Chcel som skôr nejak zľahčiť ten spôsob, akým on teda prichádza. Ale je to vlastne celé v takej pozícii, že v podstate reálne z toho nič nevyplýva. Čiže nie je problém v osobe pána ministra tohto konkrétneho, že by nebol ochotný alebo že by nám nepovedal seriózne, o čo ide. Ale ten spôsob tým, že ten výbor je nastavený tak, ako je nastavený. A moja aplikácia a apel na snemovňu bol v tom, aby sme sa nad tým zamysleli a dali naozaj reálne možnosti tomu kontrolnému výboru, zvlášť keď sa chystá takýto zákon. Pán poslanec Číž, ktorý teda povedal, vystrelil z guľometu a teraz ho tu už nevidím, tak by som mu chcel povedať, že hovoril o úplne inej veci, ktorá sa týkala pána premiéra. Tam sa týkala otázka Generálnej prokuratúry, nie tajných služieb. Myslím si, že je dosť skúsený na to, aby v tom videl teda zásadný rozdiel: Generálna prokuratúra a tajné služby. Tak to na ujasnenie pána poslanca Číža. A čo sa týka tej konštruktívnosti, mám pripravených niekoľko stránok konkrétnych návrhov k tomu novému zákonu o tajných službách, ale keďže toto nie je podstatou rozpravy, tak nechcem to rozťahovať doširoka. Len niektoré z nich som na príklad uviedol. Ak tento zákon bude v pripomienkovom konaní a v parlamente v prvom a ďalších čítaniach, tak budem veľmi konkrétny a veľmi konštruktívny, lebo toto je naozaj dôležitá vec. Majú, tajné služby majú ponúkať informácie, pravdivé informácie, pravdu a nie nejaké dezinformácie a byť nástrojmi na nejaké hry. Ďakujem.
Laurenčík, Milan, podpredseda NR SR (2020-03-24):
Ďakujem, pán poslanec. Poprosím vás o písomné prevedenie. (Smiech v sále. Reakcie z pléna. Poslanec Pčolinský odovzdal predsedajúcemu hárok papiera.) Vážené panie poslankyne, vážení páni poslanci, budeme teda hlasovať o procedurálnom návrhu poslanca Petra Pčolinského, ktorý navrhuje, aby sme v druhom čítaní o tlači 29 rokovali zajtra 25. marca 2020 o 11.00 hod. s tým, že o tlači 31 by sme rokovali teraz ďalej až do úplného prerokovania tohto bodu programu vrátane hlasovania. Prezentujme sa a hlasujme. (Hlasovanie.) Prítomných 136, za 100 poslancov, proti 21, zdržalo sa 12, nehlasovali 3 poslanci. Konštatujem, že Národná rada schválila procedurálny návrh pána poslanca Pčolinského. Pristúpime k hlasovaniu v prvom čítaní (predsedajúci sa krátko radil s predsedom), pristúpime k návrhu, k hlasovaniu v prvom čítaní k vládnemu návrhu zákona o niektorých mimoriadnych opatreniach (reakcie z pléna); procedurálny po hlasovaní; v súvislosti so šírením nebezpečnej nákazlivej ľudskej choroby COVID-19 v justícii (tlač 29). Dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi, aby uviedol hlasovanie. (Hlasovanie o vládnom návrhu zákona o niektorých mimoriadnych opatreniach v súvislosti so šírením nebezpečnej nákazlivej ľudskej choroby COVID-19 a v justícii a ktorým sa menia a dopĺňajú niektoré zákony , tlač 29.)
Galko, Ľubomír, poslanec NR SR (2016-09-23):
Ďakujem pekne. Jozef, ja som rád, že si spomenul aj tú poslankyňu za SMER Beňovú, ktorej evidentne už vytiekla trpezlivosť a nechce sa už ona na tých svinstvách, na krytí tých zločinov podieľať. Podľa môjho názoru je to celkom pochopiteľný a celkom zrozumiteľný postoj, ale ešte iné veci som rád, že, som veľmi rád, že si rozprával o tej vízii, o tej vízii, že čo tu vlastne bude o 10, o 20 rokov, pretože povedzme si to otvorene. Prežili sme Mečiara, prežijeme aj Fica, oni sú rovnako morálne zvrátení, v súčasnosti ja nevidím medzi nimi žiaden rozdiel. Ale prežijeme ich. Ale čo po nich zostane? Zostane po nich jedna rozvrátená, demoralizovaná a zničená krajina, a to, že je to jedno smerákom, to je ešte ako tak pochopiteľné, pretože oni v podstate, keď na ktorého pozrieš, ten má byt od Bašternáka alebo proste spájajú ho s ním nejaké kšefty. Ale to, že sa pod toto podpisuje aj pomerne dosť veľké množstvo progresívnych politikov z MOST-u, zo SNS nových ľudí, ktorí majú svoj osobný aj politický život ešte pred sebou, je skutočne na zamyslenie. Dnes mi jeden kolega zo SMER-u z úst takým výsmechom povedal, lebo však komunikujeme spolu, povedal mi: „Prehrali ste. Prehrali ste, pán Galko, na celej čiare a aby ste vy osobne ešte neskončili v base.“ Takto to oni vidia, takto oni nejakým spôsobom cítia to, čo sa tu deje. Oni teraz majú pocit, že oni tu vyhrali nejaký boj a že sa tu porátalo s dvoma poslancami alebo s jedným a s druhým sa ešte poráta a postupne nás budú nejakým spôsobom likvidovať. Ale to nie že my sme prehrali alebo oni vyhrali, ale ak sa toto všetko udeje, tak prehralo celé Slovensko. Ďakujem pekne.
Habánik, Jozef, poslanec NR SR (2023-06-21):
Ďakujem pekne za slovo. Vážený pán minister, vážený pán predsedajúci, pán spravodajca, kolegyne, kolegovia, nebudem sa už vracať k tomu, čo pán poslanec Kučera spomínal pred chvíľou vo svojom vystúpení a dotkol sa problematiky vzorca, to sme si, myslím, že vysvetlili v rámci prvého čítania dostatočne a tá základná výhrada na úpravu toho vzorca aj pre najbližšie obdobie napriek tomu pozmeňovaciemu návrhu, ktorý je v spoločnej správe výboru, od tých zväzov zostáva aj naďalej. To, že sme na výbore museli prijať až 91 novelizačných bodov k samotnému textu zákona, svedčí o tom, že nebol dostatočne vydiskutovaný so športovým hnutím pred tým, ako bol predložený do Národnej rady Slovenskej republiky. Snáď aj ten fakt, ktorý tu bol spomenutý a na výbore rovnako, že návrh zákona neprešiel legislatívnou radou vlády, to je taká premisa, ktorú by sme asi mali brať v úvahu, pretože aj v rámci tohto legislatívneho procesu mohol byť zákon vyčistený a nemusela sa robiť tak hlboká úprava z hľadiska výboru pre vzdelanie, vedu, mládež a šport. Naozaj tých 91 novelizačných bodov znamená, že ako keby sme na výbore napísali v podstate novú novelu zákona o športe. Neviem, či toto je ten najsprávnejší postup, ktorý rezort ministerstva školstva zvolil. Ďakujem pekne.
Zajac, Pavol, poslanec NR SR (2012-11-29):
Pani predsedajúca, hovorím o tom, ako kolegovia zo strany SMER sa budú rozhodovať pri hlasovaní o hazardných hrách, a poukazujem na príklad aj zo včerajška. Myslím si, že to spolu súvisí.
A. Belousovová, podpredsedníčka NR SR: (2008-12-09):
Pani poslankyňa Belásová má slovo.
Hus, Igor, poslanec NR SR (2020-07-09):
Vážené panie poslankyne, vážení páni poslanci, vážení prítomní, v súlade so zákonom o rokovacom poriadku som bol určený predsedom výboru za spravodajcu k návrhu uvedeného zákona (tlač 140). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby Národná rada po všeobecnej rozprave sa uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady pre financie a rozpočet, Výbor Národnej rady Slovenskej republiky pre verejnú správu a regionálny rozvoj a Výbor Národnej rady Slovenskej republiky pre obranu a bezpečnosť. Za gestorský výbor navrhujem Výbor Národnej rady pre obranu a bezpečnosť. Odporúčam, aby predmetný návrh zákona výbory prerokovali do 11. septembra 2020 a v gestorskom výbore do 14. septembra 2020. Prosím, pán predseda, otvorte rozpravu.
Hrušovský, Pavol, podpredseda NR SR (2011-03-29):
Hlasujeme, páni poslanci, o návrhu prerokovať zákon v treťom čítaní. (Hlasovanie.) 147 prítomných, 78 za, 2 proti, 66 sa zdržalo, 1 nehlasoval. Návrh sme schválili. Panie poslankyne, páni poslanci, na základe schváleného návrhu pristúpime k tretiemu čítaniu o návrhu zákona o vykonávaní medzinárodných sankcií. Otváram rozpravu. Pýtam sa, či sa niekto z prítomných poslancov chce do rozpravy prihlásiť ústne. Nedostal som žiadne písomné prihlášky. Nie. Preto vyhlasujem rozpravu za skončenú. Pristúpime k hlasovaniu o vládnom návrhu zákona ako o celku so schválenými pozmeňovacími návrhmi s odporúčaním gestorského výboru...
P. Hrušovský, predseda NR SR: (2005-06-30):
(Hlasovanie.) 137 prítomných, 43 za, 8 proti, 85 sa zdržalo, 1 nehlasoval. Neschválili sme návrh.
Laššáková, Jana, podpredsedníčka NR SR (2012-05-03):
Ďalej vystúpi s faktickou poznámkou pán poslanec Jasaň.
J. Brocka, poslanec: (2005-09-21):
Preto ja navrhujem hlasovať o inom uznesení a o takom, že Národná rada v súlade s § 73 ods. 3 písm. c) zákona Národnej rady o rokovacom poriadku súhlasí s prerokovaním alebo prerokuje predložený návrh zákona v druhom čítaní.
J. Čech, poslanec: (2009-10-29):
Výbory zaujali k nemu nasledovné stanoviská: Ústavnoprávny výbor Národnej rady Slovenskej republiky súhlasil a odporučil Národnej rade Slovenskej republiky ho schváliť s pripomienkami. Výbor Národnej rady Slovenskej republiky pre pôdohospodárstvo, životné prostredie a ochranu prírody svojím uznesením č. 471 zo dňa 13. októbra 2009 s vládnym návrhom zákona súhlasil a odporučil ho schváliť s pripomienkami. Z uznesení výborov Národnej rady Slovenskej republiky uvedených v bode III tejto správy vyplývajú pozmeňujúce a doplňujúce návrhy, ktoré sú uvedené v časti IV spoločnej správy. Gestorský výbor odporúča hlasovať o bodoch spoločnej správy nasledovne: o bodoch spoločnej správy č. 1 až 3 hlasovať spoločne s návrhom gestorského výboru uvedené body schváliť. Spoločná správa výborov Národnej rady Slovenskej republiky o prerokovaní vládneho návrhu zákona bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 485 z 15. októbra 2009. V citovanom uznesení výboru poveril ma ako spoločného spravodajcu výborov predložiť Národnej rade Slovenskej republiky spoločnú správu výborov a splnomocnil ma podať návrhy podľa § 81 ods. 2, § 83 ods. 4, § 84 ods. 2 a § 86 zákona o rokovacom poriadku Národnej rady Slovenskej republiky. Pán podpredseda, skončil som, otvorte rozpravu.
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 115, za 80, proti 8, zdržalo sa 27. Návrh sme schválili.
Poliačik, Martin, poslanec NR SR (2013-05-31):
Ďakujem, pani predsedajúca. Dovoľte, aby som v zmysle § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu ústavného zákona. Predmetný návrh ústavného zákona bol doručený poslancom v zákonne ustanovenej lehote 15 dní pred schôdzou Národnej rady, na ktorej sa uskutočňuje jeho prvé čítanie, a spĺňa po formálno-právnej stránke náležitosti v § 67 a 68 rokovacieho poriadku, ako aj náležitosti určené v legislatívnych pravidlách. Predseda Národnej rady preto návrh ústavného zákona zaradil v zmysle § 72 rokovacieho poriadku do programu tejto schôdze. Predseda Národnej rady zároveň vo svojom rozhodnutí z 26. apríla 2013 č. 468 navrhol, aby návrh ústavného zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory návrh ústavného zákona prerokovali v druhom čítaní do 30 dní a gestorský výbor do 32 dní od jeho prerokovania v prvom čítaní. Zo znenia uvedeného návrh zákona je zrejmý účel navrhovanej úpravy. Cieľom predkladaného návrhu ústavného zákona je zaviesť inštitút ľudovej iniciatívy a tak umožniť občanom Slovenskej republiky podať legislatívny návrh na prijatie právnej úpravy formou petície podpísanej najmenej 15-tisíc občanmi. Vychádzajúc z oprávnení, ktoré pre mňa ako spravodajcu vyplývajú z rokovacieho poriadku, odporúčam, aby sa Národná rada po všeobecnej rozprave uzniesla podľa § 73 ods. 3 písm. c) rokovacieho poriadku o tom, že uvedený návrh zákona, ústavného zákona prerokuje v druhom čítaní. Odporúčam zároveň predmetný návrh ústavného zákona prideliť výborom vrátane určenia gestorského výboru a lehoty na prerokovanie návrhu vo výboroch v zmysle uvedeného rozhodnutia predsedu Národnej rady č. 468. Pán predseda, prosím, otvorte, teda, pani podpredsedníčka, otvorte, prosím, všeobecnú rozpravu.
Glváč, Martin, podpredseda NR SR (2017-02-03):
Ďakujem. Otváram všeobecnú rozpravu. Do rozpravy som dostal jednu písomnú prihlášku. Pán poslanec Ondrej Dostál, nech sa páči.
Kéry, Marián, poslanec NR SR (2022-10-19):
Ďakujem za slovo, pán predsedajúci. Chcel by som upozorniť členov zahraničného výboru, že zasadnutie výboru je dnes o 12.05 hod. v miestnosti č. 148, a ocenil by som, keby sme dnes boli uznášaniaschopní. Ďakujem.
Figeľ, Ján, podpredseda NR SR (2015-02-03):
Ďalším rečníkom prihláseným písomne do rozpravy je Zsolt Simon, nech sa páči.
P. Hrušovský, podpredseda NR SR: (2002-03-20):
(Hlasovanie.) 122 prítomných, 115 za, 5 sa zdržalo, 2 nehlasovali. Konštatujem, že návrh sme schválili. Na základe schváleného návrhu pristúpime k tretiemu čítaniu . Otváram rozpravu o tomto bode programu. Pýtam sa prítomných pánov poslancov, či sa chce niekto prihlásiť do rozpravy ústne, keďže som nedostal žiadne písomné prihlášky. Konštatujem, že nie je to tak. Preto vyhlasujem rozpravu o tomto bode programu za skončenú. Prosím pána spoločného spravodajcu, aby uviedol návrh na záverečné hlasovanie. F. Halmeš, poslanec: Gestorský výbor na základe stanovísk výborov v súlade so schválenými pozmeňujúcimi a doplňujúcimi návrhmi odporúča, aby tento návrh na vydanie zákona, ktorým sa dopĺňa zákon č. 313/2001 Z. z. o verejnej službe, bol schválený.
P. Hrušovský, predseda NR SR: (2005-10-27):
(Hlasovanie.) 127 prítomných, 80 za, 4 proti, 43 sa zdržalo. Národná rada vládny návrh zákona schválila. Panie poslankyne, páni poslanci, tým sme odhlasovali všetky prerokované zákony. Teraz pristúpime k hlasovaniu o správe, ktorej predkladateľom bol výbor na kontrolu použitia informačno-technických prostriedkov. Dávam slovo pánovi poslancovi Vavríkovi, aby ako navrhovateľ a spoločný spravodajca uviedol návrh uznesenia k prerokúvanej správe výboru. (Ruch v sále.) Páni poslanci! (Hlasovanie o správe Výboru Národnej rady Slovenskej republiky na kontrolu použitia informačno-technických prostriedkov o stave použitia informačno-technických prostriedkov v roku 2004 , tlač 1244.) R. Vavrík, poslanec: Pán predseda, dajte, prosím, hlasovať o tom, že...
Goga, Ľudovít, poslanec NR SR (2017-05-19):
Ďakujem za slovo. V rozprave vystúpila jedna pani poslankyňa, nebol podaný žiadny procedurálny návrh. Prosím, pán predsedajúci, dajte hlasovať o tom, že Národná rada Slovenskej republiky sa rozhodla prerokovať návrh zákona v druhom čítaní.
Hort, Milan, podpredseda NR SR (2011-02-04):
Reagovať teraz bude pán poslanec Beblavý, nech sa páči.
Gibalová, Monika, poslankyňa NR SR (2011-12-01):
Ďakujem pekne. Odhlasovali sme všetky návrhy zo spoločnej správy aj návrhy podané. Sme v treťom čítaní.
Sulík, Richard, predseda NR SR (2011-06-01):
S faktickými poznámkami sa prihlásili dvaja poslanci. Uzatváram možnosť. Pán poslanec Viskupič.
Pročko, Jozef, poslanec NR SR (2023-12-14):
A počuli ste to, Blaha? Upozorníte ich vy? (Prerušenie vystúpenia predsedajúcim.)
Krajkovič, Mikuláš, poslanec NR SR (2014-09-23):
Pán predseda, dajte, prosím, hlasovať o uznesení Národnej rady, ktorým Národná rada Slovenskej republiky podľa čl. 86 písm. d) Ústavy Slovenskej republiky vyslovuje s dohodou súhlas a zároveň rozhodla, že dohoda je medzinárodná zmluva podľa článku 7 ods. 5 Ústavy Slovenskej republiky, ktorá má prednosť pred zákonmi. Prosím, dajte hlasovať.
Bugár, Béla, podpredseda NR SR (2016-03-23):
Pán poslanec Kotleba.
Blanár, Juraj, podpredseda NR SR (2022-03-23):
Na vaše vystúpenie žiadna faktická poznámka, takže vyhlasujem rozpravu za uzavretú. Chcem sa spýtať pána navrhovateľa, nemá záujem o záverečné slovo. Pán spravodajca? Poprosím vás dať termín hlasovania. (Reakcia spravodajcu: „Zajtra o jedenástej.“ ) Takže termín hlasovania o tomto bode programu – zajtra o jedenástej hodine. Prerušujem rokovanie o tomto bode programu. Vážené panie poslankyne, páni poslanci (navrhovateľ pristúpil k spravodajcovi a zaznelo: „Ďakujem, pán poslanec, ale som sklamaný, že ste sa nevyjadrili k vecnej podstate...“ ), teraz by som sa snažil čo najlepšie vymyslieť, ako preklenieme situáciu, ktorá teraz nastala, pretože keď sa opticky pozriem, tak nemáme tu predkladateľov, ktorí by mali pokračovať ďalej a keď by prepadli, tak sa nám to veľmi zacitlí. A nie, vidím tu pána Valáška, takže v poriadku, tým pádom môžeme a uvidíme, ako sa to bude vyvíjať. Takže budeme pokračovať v prerušenej rozprave v prvom čítaní o návrhu pána poslanca Valáška na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery, tlač 935. Poprosím tak pána predkladateľa Valáška, ako aj pána spravodajcu Potockého, aby zaujali svoje miesto, čo aj urobili, ďakujem obom. A udeľujem teraz slovo písomne prihlásenému pánovi poslancovi Jánovi Szőllősovi, ktorý vystúpi v rozprave ako písomne prihlásený. Nech sa páči. (Pokračovanie rokovania o návrhu poslanca Národnej rady Slovenskej republiky Tomáša Valáška na vydanie zákona, ktorým sa mení a dopĺňa zákon č. 308/1991 Zb. o slobode náboženskej viery a postavení cirkví a náboženských spoločností v znení neskorších predpisov , tlač 935.)
Matovič, Igor, podpredseda vlády a minister financií SR (2022-12-01):
Ďakujem veľmi pekne. Vážený pán predsedajúci, kolegovia, kolegyne, dovoľte, aby som uviedol návrh na skrátené legislatívne konanie k zákonu, ktorým sa mení a dopĺňa zákon č. 149/2020 Z. z. o mimoriadnych štátnych zárukách a o doplnení niektorých zákonov a ktorým sa mení zákon o Európskom mechanizme pre stabilitu a o doplnení niektorých zákonov. Európska únia v súvislosti s prebiehajúcim konfliktom na Ukrajine schválila balík makrofinančnej pomoci vo forme zvýhodnených pôžičiek vo výške 5 mld. eur. Na krytí rizika tejto pôžičky sa podieľajú všetky štáty Európskej únie. V podmienkach Slovenskej republiky je možné poskytnúť záruky iba novelizáciou tohto zákona, ktorý upravuje mimoriadne štátne záruky. Urýchlené vyplatenie financií Ukrajine je kľúčové vzhľadom na možnú destabilizáciu ukrajinského hospodárstva v prípade likvidnej medzery, čo by následne ovplyvnilo aj susedské krajiny, susedné krajiny, medzi nimi aj Slovenskú republiku ako susediaci štát. Možná destabilizácia ukrajinského hospodárstva spolu s následnou platobnou neschopnosťou ukrajinskej vlády plniť si svoje záväzky a vyplácať platby môže priviesť, poviesť k ďalšiemu vážnemu zhoršeniu situácie v Slovenskej republike, čo by poviedlo k značným hospodárskym škodám pri zvládaní tejto krízy. Ďakujem veľmi pekne za pozornosť a podporu tohto návrhu.
Hrnčiar, Andrej, podpredseda NR SR (2019-12-03):
Otváram rozpravu. Do rozpravy som dostal jednu písomku od poslankyne Remišovej. O slovo požiadal navrhovateľ, nech sa páči.
Pčolinský, Peter, poslanec NR SR (2022-02-18):
Ďakujem pekne za slovo. Keďže ja vystúpim v rozprave o chvíľu, tak len jednu vec. Kolegovia, zavrite si oči a predstavte si, že predsedom vlády je Robert Fico, ministrom vnútra je Robert Kaliňák a takéto odposluchy vyjdú von, takéto informácie sa udejú. Čo by sa dialo? Čo by ste robili? (Potlesk.)
Žiga, Peter, podpredseda NR SR (2023-12-15):
Pani poslankyňa Turčanová.
Čaplovič, Dušan, poslanec NR SR (2017-04-07):
Pán poslanec, očakával som od vás ako od učiteľa, ktorý sa hlási ku kresťanstvu, trošku pokory. Ja si myslím, že ste sa mali ospravedlniť. Tak ako sa mi v minulom parlamente, keď tu bol pán Sulík, ospravedlnil jeden poslanec za SDKÚ, keď obvinil mňa z fašizmu a z nacizmu. Pritom môj otec bojoval na západnom fronte a v 50. rokoch bol ťažko súdený. Ja by som vás veľmi pekne prosil, aby ste pochopili, čo je to nacizmus, fašizmus a komunizmus. To sú polopravdy, klamstvá, ktoré často používa aj pani predkladateľka na odvolanie pána ministra Jána Richtera. Toto je podstatné. Ďakujem vám veľmi pekne.
Hrnčiar, Andrej, podpredseda NR SR (2016-04-27):
Ďakujem, pán poslanec, zaujmite miesto určené pre spravodajcov. Otváram všeobecnú rozpravu. Do rozpravy som dostal písomnú prihlášku, prihlásil sa pán Zsolt Simon. Nevidím ho v sále. Pýtam sa, či sa chce niekto prihlásiť do rozpravy ústne. Končím možnosť nahlásiť sa do rozpravy. Do rozpravy sa prihlásili štyria páni poslanci, pán poslanec Osuský, pán poslanec Budaj, pán poslanec Uhrík a pán poslanec Gál. Nech sa páči, pán poslanec Osuský. Pripraví sa pán poslanec Budaj.
Sulík, Richard, predseda NR SR (2011-06-29):
Faktická poznámka bude od pána poslanca Kaníka. Uzatváram možnosť prihlásiť sa s faktickou. Nech sa páči.
Paška, Pavol, predseda NR SR (2014-06-05):
(Hlasovanie.) 130 prítomných, 101 bolo za, 7 proti, 20 sa zdržali, 2 nehlasovali. Schválili sme novelu zákona o starobnom dôchodkovom sporení . (Potlesk.) Pán poslanec Bagačka uvedie v prvom čítaní hlasovanie o návrhu pánov poslancov Brixiho a Martvoňa na vydanie zákona č. 182 o vlastníctve bytov a nebytových priestorov. Je to tlač 793. (Hlasovanie o návrhu poslancov Národnej rady Slovenskej republiky Otta Brixiho a Antona Martvoňa na vydanie zákona, ktorým sa mení zákon č. 182/1993 Z. z. o vlastníctve bytov a nebytových priestorov a o zmene a doplnení niektorých zákonov v znení neskorších predpisov , tlač 793)
Mihál, Jozef, poslanec NR SR (2014-04-01):
Ja sa pridávam k Ľudovi Kaníkovi a podpisujem sa pod jeho príspevok, pretože ja som očakával aj stále ako optimista očakávam pozitívnu diskusiu k tomuto dôležitému zákonu. A som prekvapený, že pani poslankyňa Vaľová, ako podpásovkami vyslovene napríklad vo faktickej poznámke ku kolegovi Hlinovi niečo hovorí na moju adresu, kde sa ja nemôžem brániť, pretože nemôžem na ňu reagovať, hej. Taký je rokovací poriadok. Ale pán predseda, pani kolegyňa to jednoducho nedodržiava. Čiže tuto sa diskusia zo strany poslancov za vládnu stranu SMER uberá tak, že hľadať prečo nie, prečo, čím by som ešte podpichol a vy ste zlí, vy ste to mohli vtedy a vtedy urobiť. Áno, ja som na tom úplne prvom rokovaní... Kde je pani kolegyňa? No už je preč. Na tom prvom rokovaní som neskákal radosťou celý bez seba, že mám sa podpísať pod ústavný zákon, ktorým sa istým spôsobom potvrdí to, čo ste si tu prevalcovali v auguste 2012, zníženie príspevkov na 4 percentá. Naozaj som nebol nadšený. Ale dnes hovorím v súlade napríklad s Ľudom Kaníkom, že ten ústavný zákon je potrebný. A, prosím vás, zmobilizujte sa z tej apatie, do ktorej ste upadli po tej sobote aj vy, a nerozprávajte tu ideologické floskuly, ktoré ste naučení rozprávať x rokov, ale zamyslite sa nad podstatou tohto zákona. A zdôrazňujem ešte raz, veď vy sami, váš pán minister Richter ešte v auguste, ako som, som si pozrel z monitoringu, ešte v auguste 2012 po tej slávnej dvojtýždňovej letnej schôdzi na záver vyhlásil, že bude iniciovať rokovanie o ústavnom zákone. A my sme tu teraz priniesli presne to, s čím prišiel pán minister Richter. Sme, sme na tom prakticky vecne nezmenili ani čiarku. A vaši kolegovia, kolegyne tu začínajú vyťahovať takéto hlúposti, namiesto toho, aby konštruktívne diskutovali o veci. O veci, zdôrazňujem.
Hrušovský, Pavol, podpredseda NR SR (2010-12-02):
Hlasujeme, páni poslanci, o druhom procedurálnom návrhu nepokračovať o zákone v rokovaní na 9. schôdzi. (Hlasovanie.) 144 prítomných, 64 za, 79 proti, 1 sa zdržal. Návrh sme neschválili. Teraz, prosím, o návrhy zo spoločnej správy.
Kollár, Boris, predseda NR SR (2020-04-29):
Pán poslanec Šudík, nech sa páči, máte slovo.
Hrnčiar, Andrej, podpredseda NR SR (2019-09-13):
Dávam slovo spoločnému spravodajcovi, predsedovi výboru pre financie a rozpočet, poslancovi Róbertovi Pucimu, aby informoval Národnú radu o výsledku prerokovania tohto návrhu vo výboroch.
Šeliga, Juraj, podpredseda NR SR (2020-09-29):
Poprosím vás, zavrite dvere vzadu na gremiálnej miestnosti.
Grendel, Gábor, podpredseda NR SR (2020-09-22):
Ďakujem pekne, pán poslanec.
P. Paška, predseda NR SR: (2008-05-15):
(Hlasovanie.) 136 prítomných, 4 boli za, 86 proti, 46 sa zdržalo. Tieto body sme neschválili.
P. Hrušovský, predseda NR SR: (2002-12-09):
(Prestávka.) (Po prestávke.)
Sulík, Richard, predseda NR SR (2011-06-01):
Prepáčte mi. Pán kolega Madej, prosím vás, netelefonujte v miestnosti. Ďakujem. Nech sa páči.
Jurinová, Erika, podpredsedníčka NR SR (2014-11-10):
S reakciou pán poslanec Hlina.
Dostál, Ondrej, poslanec NR SR (2011-06-02):
Bez toho, aby som chcel akokoľvek znevažovať vôľu voličov vyjadrenú v referende, ja som sa sám zúčastnil toho referenda, ktoré iniciovalo SaS, a v tejto otázke som hlasoval proti, pretože si naozaj myslím, že sa nemá znižovať počet poslancov, a myslím si to bez ohľadu na to, či som, alebo nie som poslancom. Ten názorom som mal dávno pred tým, ako som sa stal poslancom. Teda bez ohľadu na to, aby som upieral ľuďom možnosť vyjadriť svoj názor, tak to referendum nebolo platné, čiže jeho výsledky nie sú záväzné. A my ako poslanci sa máme správať a hlasovať, rozhodovať v súlade so svojím vedomím a svedomím, so svojím presvedčením. A jednoducho, keď máme nejaké presvedčenie, tak by sme mali za ním stáť. A k tomu, čo občania povedia v referende, no tak rád by som upozornil, že napríklad v roku 1998 sa konalo referendum o neprivatizovaní strategických podnikov, ktoré vtedy iniciovalo, myslím, HZDS, a toho referenda sa zúčastnilo 44 %, čiže viac ako toho posledného, a drvivá väčšina hlasovala za to, že sa nemá privatizovať. Neviem, či kvôli tomu by poslanci, ktorí dnes tu obhajujú zníženie počtu poslancov, týmto argumentom boli ochotní hlasovať proti svojmu presvedčeniu za neprivatizáciu alebo proti privatizácii. A napríklad v roku 2004 sa konalo referendum, ktoré inicioval SMER, bolo o predčasných voľbách, zúčastnilo sa 1,5 mil. voličov, teda 35 %, a 1,3 mil. voličov vyslovilo názor, že majú byť predčasné voľby. Neviem, či aj toto by bol pre vás argument, keby teraz SMER zorganizoval referendum o predčasných voľbách a znova by 1,3 mil. ľudí vyslovilo názor, že majú byť predčasne voľby a by ste hlasovali za.
Rafaj, Rafael, poslanec NR SR (2011-04-01):
Možno budete, pán poslanec, prekvapený, ale ja vám v podstate dám za pravdu. Ale hneď vám aj vysvetlím prečo. Máte pravdu, sme všetci prevažne kresťania. Tisíc rokov sme budovali jedno kresťanské kráľovstvo. Ako uviedol včera Ján Slota, geneticky sme v podstate tiež to isté. Ten rozdiel, že autochtónni Slováci majú 80 % pôvodných slovenských génov a prišlí Maďari, len niečo cez 50 % slovenských génov, nie je až taká veľká diferencia, aby sme sa tu hádali. A poďme teda spolu budovať našu krásnu vlasť Slovensko bez toho, aby ste museli neustále zvýrazňovať svoju rozdielnu jazykovú zdatnosť alebo príslušnosť. Sám ste povedali, že sa cítite byť teda občanom Slovenskej republiky. Ja možno na rozdiel od vás by som rozlíšil ten pojem, ktorý zaviedol ešte Sládkovič: majeť a svojeť. Ale to už sú detaily, k tomu sa určite dostaneme. Takže súhlasím s vami, že robiť nejaké veľké rozdiely medzi slovensky hovoriacimi Slovákmi a Slovákmi hovoriacimi po maďarsky je asi zbytočné. Takže dajte návrh, nech pán podpredseda vlády Chmel stiahne tento zbytočný návrh zákona a poďme sa venovať nejakým kvalitnejším a kvalifikovanejším zákonom. V tom s vami súhlasím.
Danko, Andrej, predseda NR SR (2018-10-23):
Pani Žitňanská, po termíne, ale, samozrejme, nech sa páči, pani poslankyňa.
Nash, Natália, poslankyňa NR SR (2023-12-15):
Ďakujem za slovo, pán predsedajúci. Ďakujem Števovi za skvelý príspevok do tejto diskusie. Veľmi správne nazval tento zákon ako lex únos štátu, pretože nejde o nič iné, ako o pokus o rozvrat a ovládnutie nezávislých inštitúcií, ktorými sú napríklad Úrad pre dohľad nad zdravotnou starostlivosťou, o ktorom nám včera výborne predniesol príspevok Oskar Dvořák, ďalej protimonopolný úrad, kde ovládnutím tohto úradu sa otvorí cesta na nekontrolované nákupy IT systémov do štátnej správy. Ja sa prizastavím pri ministerstve športu, ktoré ma najviac zaujíma z tohto zákona. Chcem povedať, že v dôvodovej správe nie je ani jedna zmienka o tom, prečo tento úrad vzniká kvôli športu. Je tam iks dôvodov, prečo vzniká kvôli cestovnému ruchu, ale ani jedna zmienka o športe. Ďalej v tomto zákone sa dopĺňajú veľmi zaujímavé činnosti tohto nového úradu v pôsobnosti športu, a síce podporu regionálneho, mládežníckeho a akademického športu, podporu miestnych športových alebo regionálnych podujatí. Pod týmto naozaj neviem, čo si mám predstaviť, či budeme sponzorovať nejaké zabíjačkové slávnosti a k tomu futbalový zápas alebo neviem, aké iné miestne podujatia to budú. A nákup športovej výbavy. Toto ma naozaj veľmi zaujalo, či bude tento úrad obstarávať túto výbavu a potom ju helikoptérou rozhadzovať do všetkých škôl a do všetkých malých... (Prerušenie vystúpenia časomerom.)
Shahzad, Silvia, poslankyňa NR SR (2018-10-24):
Ďakujem. V rozprave vystúpila jedna pani poslankyňa. Prosím, pán predsedajúci, aby ste dali hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
M. Číž, podpredseda NR SR: (2007-06-20):
Teraz má slovo pán poslanec Cabaj.
Vášáryová, Magdaléna, poslankyňa NR SR (2010-11-04):
Ďakujem veľmi pekne, pán predsedajúci. A bolo by iste veľkou naivitou očakávať, že štyri mesiace po voľbách a ustanovení novej vlády si bývalý minister kultúry alebo bývalý člen výboru pre kultúru a médiá pripomenú, že nesú plnú a nedeliteľnú zodpovednosť za situáciu vo financovaní verejnoprávnych médií, pretože hlasovali za nedobré a nedostatočne vypočítaný tzv. zástrčkový zákon, a že hlasovali za jednostranné obsadenie rád. To treba tu povedať, lebo človek by mohol nabrať dojem, že doteraz tu štyri roky vládol niekto úplne iný. Ale neočakávam to, že niekto z vás bude chcieť zobrať zodpovednosť za 27, poťažne 37 mil. eur, sekery v Slovenskej televízii. Táto neschopnosť prevziať zodpovednosť poukazuje na vlastne tú chybu. Teraz ide o to, či si budete tú chybu analyzovať a či ju my budeme tiež dostatočne analyzovať, pretože len tak sa môžu ľudia poučiť, aby neurobili po druhý raz takéto fatálne chyby a vyvodili z toho dôsledky. Ak niekto usiloval o ovládnutie Slovenskej televízie, tak ste to vy, páni, a vám sa to podarilo a dodnes ju máte v rukách. Dovoľte, aby som to pripomenula a nesiete... (Prerušenie vystúpenia časomerom.)
Bugár, Béla, podpredseda NR SR (2017-05-16):
Ďakujem pekne. Chcem sa opýtať spravodajcu. Nie. Prerušujem rokovanie o tomto bode programu. Budeme teraz pokračovať prvým čítaním o návrhu poslancov Jozefa Mihála, Jany Kiššovej a Eugena Jurzycu na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní (tlač 540). Dávam teraz slovo poslankyni Jane Kiššovej, aby návrh uviedla. Nech sa páči. (Rokovanie o návrhu poslancov Národnej rady Slovenskej republiky Jozefa Mihála, Jany Kiššovej a Eugena Jurzycu na vydanie zákona, ktorým sa mení zákon č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov , tlač 540.)
Paška, Pavol, predseda NR SR (2012-10-30):
Pán poslanec Poliačik do rozpravy, nech sa páči. Potom pán poslanec Viskupič.
Lehotský, Tomáš, poslanec NR SR (2020-11-27):
Pán predsedajúci, keďže sme odhlasovali body zo spoločnej správy, aj podaný pozmeňujúci návrh, dajte hlasovať o tom, že prerokovaný návrh zákona prerokujeme v treťom čítaní ihneď.
Hrnčiar, Andrej, podpredseda NR SR (2016-06-16):
Prosím vás, kto sa chce baviť a rozprávať, tak má na to priestory v okolí rokovacej sály. Zachovajte kľud, prosím vás. Nech sa páči, pani poslankyňa.
Šeliga, Juraj, podpredseda NR SR (2020-07-09):
Ďakujem. Keďže sa blíži 17.00 hod., nebudeme pokračovať v rozprave k tomuto bodu, ale ju prerušujem. Následne po sérii hlasovaní vystúpi pán poslanec Vašečka ako ďalší v rozprave. Takže prerušujem rokovanie o tomto bode a vyhlasujem päť minút prestávku a budeme pokračovať hlasovaním. (Päťminútová prestávka.) (Po prestávke.)
Bugár, Béla, podpredseda NR SR (2011-05-20):
Ďakujem pekne, pán minister. Prosím predsedu výboru pre európske záležitosti pána poslanca Ivana Štefanca, aby informoval Národnú radu o prerokovaní tohto návrhu vo výbore.
Laššáková, Jana, podpredsedníčka NR SR (2014-11-09):
Vybavte si to potom! Nech sa páči.
Hort, Milan, podpredseda NR SR (2011-06-29):
Pán kolega, môžem vás na chvíľočku prerušiť?
Pellegrini, Peter, podpredseda NR SR (2020-07-14):
Ďakujem pekne. Pýtam sa pána spravodajcu; nechce zaujať, vyhlasujem všeobecnú rozpravu za skončenú. No a teraz ešte otvorím vládny návrh zákona, ktorým sa mení zákon č. 176/2015 Z. z. o komisárovi pre deti a komisárovi pre osoby so zdravotným postihnutím a o zmene a doplnení niektorých zákonov v znení neskorších predpisov. Vládny návrh zákona je uvedený ako tlač 172. Poprosím pána ministra Krajniaka, ak je v budove, aby vládny návrh zákona uviedol, a podľa toho uvidíme, či sa podarí prerokovať aj tento návrh do dvanástej, ale ukazuje sa, asi, asi nie, pretože mám tri písomné prihlášky. Preto pristúpime k hlasovaniu (zaznievanie gongu) aspoň o bode pána ministra. Pripomínam, že o štrnástej budeme pokračovať dvoma novými skrátenými legislatívnymi konaniami, čiže vládny návrh o komisárovi pre deti a komisárovi pre osoby niekde tam už potom sa objaví, ale sa, ale o druhej sa predloží nový návrh programu, lebo už v tom začína byť nejak chaos. (Zaznievanie gongu.) Kolegyne, kolegovia, prídite do rokovacej sály, aby sme odhlasovali prvé čítanie vládneho návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020, v opačnom prípade by zvolané výbory boli bezpredmetné a nemali by o čom rokovať. (Opakované zaznievanie gongu. Krátka pauza.) Kolegyne, kolegovia, pristúpime k hlasovaniu v prvom čítaní o vládnom návrhu zákona, ktorým sa mení a dopĺňa zákon č. 468/2019 Z. z. o štátnom rozpočte na rok 2020 (tlač 170). Dávam slovo pánovi predsedovi výboru Mariánovi Viskupičovi, aby uviedol toto hlasovanie. Nech sa páči.
Uhliarik, Ivan, minister zdravotníctva SR (2011-02-10):
Minister funguje, mikrofón nefunguje. (Smiech v sále.)
Žiga, Peter, minister životného prostredia SR (2012-09-19):
Ďakujem pekne, pán predsedajúci. Vážený pán predsedajúci, vážené panie poslankyne, vážení páni poslanci. Predkladaným vládnym návrhom zákona sa zabezpečuje v podmienkach Slovenskej republiky vykonávanie nariadenia Európskeho parlamentu a Rady č. 1221 z 25. novembra 2009 o dobrovoľnej účasti organizácií v schéme spoločenstva pre environmentálne manažérstvo a audit, takzvaný EMAS, ktorým sa zrušuje nariadenie ES č. 761 z roku 2001 a rozhodnutia komisie 2001/681 ES a 2006/163 ES. Schéma EMAS je založená na princípe dobrovoľnosti. Začleniť sa do nej môže na základe vlastného slobodného rozhodnutia každá organizácia, ktorá chce zlepšiť svoje environmentálne správanie po splnení ustanovených požiadaviek. Environmentálne manažérstvo a audit je z prevažnej časti financované z vlastných zdrojov organizácie. Prináša okrem postupného znižovania vplyvov činností organizácií na životné prostredie aj určitý príspevok k trvalému ekonomickému rastu a prosperite. Organizácii sa zlepší dobré meno, zlepší sa jej prístup na niektoré trhy, prístup k licenciám, povoleniam, verejným zákazkám a k výhodnejším úverom alebo poistným podmienkam. Návrh zákona ustanovuje podmienky na začlenenie organizácií do schémy EMAS, orgány presadzovania práva, pôsobnosť orgánov štátnej správy vo veciach environmentálneho manažérstva a auditu a zodpovednosť za neoprávnené používanie loga EMAS. Vplyvy návrhu zákona na podnikateľské prostredie, na životné prostredie a na informatizáciu spoločnosti budú pozitívne. Návrh zákona nepredpokladá ani sociálne vplyvy. Verím, že predložený návrh zákona schválite a postúpite do druhého čítania. Ďakujem pekne.
Šeliga, Juraj, poslanec NR SR (2023-06-28):
Ďakujem pekne. Teraz prejdeme na pozmeňujúce návrhy, ktoré boli podané v rozprave. Ako prvý, budeme hlasovať o návrhu pána poslanca Svrčeka s tým, že pani ministerka vyslovila súhlas. Prosím, dajte hlasovať.
Dostál, Ondrej, poslanec NR SR (2018-06-13):
Ďakujem obom pánom poslancom za reakcie. Nuž, pán poslanec Hrnko, ani k rybolovu, ani k Mont Everestu, ani k hĺbkovému ponáraniu som sa nevyjadroval. Vyjadroval som sa k nominácii človeka, ktorý veľmi negatívne zasiahol podľa môjho názoru svojím divným a pochybným znaleckým posudkom, alebo akože posudkom do vývoja aj slovensko-maďarských vzťahov a vzťahov na Slovensku k politickej kultúre. Lebo to, čo dnes žneme, ten problém, že ľudia tu volajú po slušnom Slovensku, ten sa začal práve vtedy v roku 2006... (Reakcia z pléna. Prerušenie vystúpenia predsedajúcou.)
Grendel, Gábor, podpredseda NR SR (2021-10-20):
S reakciou na faktickú poznámku, pani poslankyňa Halgašová.
Gibalová, Monika, poslankyňa NR SR (2011-12-01):
Ďakujem. Prosím, pán predseda, dajte hlasovať o návrhu pána poslanca Blanára.
Kollár, Boris, predseda NR SR (2022-09-22):
Ďakujem pekne. Pán poslanec, máte procedurálny návrh? (Reakcia z pléna.) Prosím? (Reakcia z pléna.) Aha, do rozpravy. Pýtam sa, či sa chce niekto prihlásiť do rozpravy ústne. Ďakujem pekne. Končím možnosť prihlásiť sa do rozpravy ústne. Nech sa páči, slovo má teraz pán poslanec Urban.
Jurinová, Erika, podpredsedníčka NR SR (2013-03-12):
Ďakujem. Týmto by som uzavrela rozpravu k bodu obžaloby prezidenta. Prerušujem rokovanie a vyhlasujem 15-minútovú prestávku na prípravu na tajné hlasovanie. (Pätnásťminútová prestávka.) (Po prestávke.)
Krajčí, Marek, poslanec NR SR (2019-09-25):
Martin, chcem ti poďakovať za podľa mňa konštruktívne vystúpenie, samozrejme, ideologicky podfarbené, ale presne na to máš nárok, ako na to máme nárok aj my. A takýmto spôsobom si predstavujem diskusiu na tieto témy. Mňa, samozrejme, sa mi veľmi páčilo, ako si to vysvetlil. Za prvé úplne sa stotožňujem s tvojím videním právneho poriadku, to znamená to, ako to ústava definuje. Úplne správne si povedal, že ústava v podstate definuje možnosť na základe nášho zákonu odobratia života v tom prípade, ktorý sa vlastne vyvíja v tele ženy. Ale podľa mňa ten konštrukt, ktorý si priniesol, že žena má právo odpojiť tento život, sa mi nepáči z toho pohľadu, že ona už mala právo sa rozhodnúť, či ho napojí na seba. A to je v podstate to, čo hovoril aj, aj kolega predrečník predo mnou. A tuná by som bol rád, že keby si sa na toto pozrel, ako si, ako si toto vysvetľuješ, že v podstate tá žena tú voľbu má. Pretože ona sa rozhodne, či to dieťa jej dovolí, aby bolo splodené v jej živote. A v tomto prípade už potom, keď hovoriť o jej práve na rozhodnutie v situácii, keď už je tam právo ďalšieho človeka alebo ďalšieho života, si myslím, že takýmto spôsobom ja sa na to neviem pozerať. A aj v súlade s Ústavou Slovenskou republiky. Ďakujem.
P. Farkas, poslanec: (2003-04-23):
Z. Martináková, podpredsedníčka NR SR: Prosím, prezentujme sa a hlasujme o návrhoch, ako boli prednesené spoločným spravodajcom. (Hlasovanie.) Prítomných 108 poslancov, za návrh hlasovalo 94, proti 11, zdržali sa 2 poslanci, 1 nehlasoval. Konštatujem, že sme tieto návrhy prijali.
Fronc, Martin, poslanec NR SR (2010-12-10):
Schválili sme všetky body zo spoločnej správy. Teraz budeme hlasovať o pozmeňujúcom návrhu pána poslanca Vážneho. Prosím, pán podpredseda, dajte hlasovať.
Simon, Zsolt, poslanec NR SR (2014-11-08):
Pán Kéry, v tejto krajine občania a ľudia tejto krajiny rozhodujú o tom, kto tu bude vládnuť. Oni vám vystavia účet. My musíme na to upozorniť. V každom prípade ale ja si vyprosím, aby ste tu dezinformovali. Ja som povedal, že DPH ste nedovolili znížiť, hoc v zákone bola podmienka, keď sa deficit zníži pod 3 %, tak sa vráti DPH z 20 na 19 %. Vaši kolegovia tam pred vami predložili v prvom polroku návrh, že táto podmienka sa uplatňovať nebude. S tým súhlasíte, že táto podmienka sa má uplatňovať? Tak, prosím, aj na túto schôdzu je predložený môj návrh, ktorý práve túto podmienku opätovne vracia do tej polohy, v akej polohe bola. Podporte to a DPH sa zníži z 20 na 19 %. A nie je možné ľuďom donekonečna tĺcť hlúposti do hlavy. Vy ste majstrami, celý SMER, na odvedenie pozornosti, ale ľudia zistia, akí ste. A najväčší príklad, najnázornejší príklad toho je to cétečko, miesto troch cétečiek ste kúpili jedno. To nie je marža, to je úžera.
Laurenčík, Milan, podpredseda NR SR (2021-11-05):
Pán poslanec Filip Kuffa s faktickou poznámkou.
Hargaš, Ján, poslanec NR SR (2024-09-26):
Doplním. Rád ukázal taký graf, že aké tam boli straty, neviem čo, a jeden rok bol v zelenom, v zisku. Viete, kto bol vtedy štátny tajomník? To som bol ja. Takže reklamujte podklady u komunikačného, lebo nie sú bohvieaké. No ale veľa pekných vecí ste povedali, aj tekvicové laté ste spomenuli, len ste mi neodpovedali, a to tiež vidím ako nejaký všeobecný tuná zvyk, neodpovedali ste na otázku. Ja sa pýtam na živnostníka, ktorý má príjmy do 50-tisíc, nie je platcom DPH. Čo ste preňho urobili? Vy len hovoríte, že nesťažili sme mu život. No ale sťažili ste mu život. Na materiáli zarobí viac, zaplatí viac skrz to dépeháčku. Na diaľničnej známke zaplatí viac skrz zvýšené, zvýšené platby za diaľničné známky. Na energiách a nájme zaplatí viac. Na ostatných nákladoch taktiež viac. Transakčná daň. To všetko sú preňho náklady. My sme si to spočítali, kľudne vám to tu môžem nechať, keď chcete, živnostník – tesár, kľudne si ho zaraďte, do akého chcete regiónu, ktorý má nejaký ročný príjem 49-tisíc, tak čo preňho bude znamenať váš konsolidačný balíček? Bude preňho znamenať mínus tisíc eur ročne. Mínus tisíc eur. A preto sa vás pýtam, čo ste spravili pre tento segment. Nemusíte mi hovoriť o malých eseročkách. Ja sa nepýtam na malé eseročky. Ja sa pýtam na živnostníka s príjmami do 50-tisíc eur. Tým, že ste zvýšili hranicu zo 60 na 100, tak jeho sa to netýka. Jemu to nijak nepomôže. Takže ja sa pýtam, zvýšili ste mu náklady na vstupe, dépeháčku a ďalšie, diaľničnú známku, všetko, už som vám to vymenoval, rád vám to dám, my si vytlačíme nový papier. A čo ste preňho spravili? Ako jemu chcete pomôcť? Ďakujem pekne.
Bugár, Béla, podpredseda NR SR (2019-09-25):
Vážené panie poslankyne, chcete, aby som vás upozorňoval po mene? To nie je problém. Lebo rušíte. Nech sa páči. (Reakcie z pléna.) Áno. (Povedané so smiechom.) Nech sa páči, prezentujme sa a hlasujme. (Hlasovanie.) Prítomných 131, za 120, zdržalo sa 10 poslancov, 1 nehlasoval. Návrh sme schválili. Ďalej.